颜渊第十二

《论语》 · 孔子弟子及再传弟子

颜渊问仁。子曰：克己复礼为仁。一日克己复礼，天下归仁焉。

子曰：非礼勿视，非礼勿听，非礼勿言，非礼勿动。

仲弓问仁。子曰：己所不欲，勿施于人。

子贡问政。子曰：足食，足兵，民信之矣。

子曰：自古皆有死，民无信不立。

子曰：君子成人之美，不成人之恶。小人反是。

子曰：政者，正也。子帅以正，孰敢不正？

子曰：君子之德风，小人之德草。草上之风，必偃。

曾子曰：君子以文会友，以友辅仁。